ناتو عمومی منشی سی ینس استولتنبرگ, روسیه نینگ اوکراین گه هجوم قیلیش اوچون بهانه قیدیریاتگن لیگی نی بیلدیردی.
استولتنبرگ, ینه بیر بار روسیه نی چیکینیش گه چقیردی.
استولتنبرگ, بروکسلده بولیب اوتگن مدافعه وزیر لری ییغیلیشی آرتیدن بیانات بیردی.
روسیه نینگ عسکر لری سانی نی آرتیریاتگن لیگی نی بیلدیرگن استولتنبرگ, "روسیه نی اوکراین چیگره سیده گی عسکر لری نی چیکیش گه چقیره میز" دییه قید ایتدی.
استولتنبرگ, اوز سوز لری نی, "روسیه نینگ دونتسک و لوهانسک نینگ مستقل لیگی نی تن آلیشی اوکراین نینگ ارضی تمامیتی نینگ اخلالی دیمک" شکلیده دوام ایتتیردی.
"متفق لر روسیه بیلن مذاکره گه تیار" دیگن استولتنبرگ, "روسیه اوکراین نی اشغال ایتیش اوچون ییترلی امکانیت گه ایگه و روسیه نینگ اوکراین نی اشغال ایتیشی بوییچه خواطرده میز.  روسیه نی عسکر لری نی چیکیش و مذاکره گه چقیره میز.  ساحه ده گی حقیقت لر گه قره یمیز. اوکراین چیگره سیده کوپلب روس عسکری نینگ موجود ایکن لیگی نی همه کورماقده" دییه قید ایتدی.
ناتو نینگ تهدید ایمس, بلکه بیر مدافعه اتفاقی دن عبارت ایکن لیگی نی بیلدیرگن استولتنبرگ, برچه متفق لر نینگ امنیتی اوچون کیره کلی قدم لرنی تشلیاتگن لیک لری نی معلوم قیلرایکن, ناتو نینگ دیپلماسی و مذاکره گه ایشانیاتگن لیگی نی بیلدیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
